Document ID: /roh_data/filtered/fineweb-2-filterrobots_roh.jsonl.gz/14355

Svizra
45'000 chametgs en Svizra
La gievgia suentermezdi e la saira hai danovamain dà ferms urizis en Svizra. Fin la saira las nov ha SRF Meteo dumbrà radund 45'000 chamegiadas. Vitiers hai dà granella ed inundaziuns. Sco quai che SRF Meteo rapporta hai dà ils emprims urizis en la Svizra franzosa.
Quels èn lura ids en direcziun Berna e Soloturn e la saira en direcziun regiun Basilea. In'autra lingia d'urizi hai dà en il chantun Argovia fin al lai da Turitg, quella è silsuenter sa muventada en direcziun Schaffusa e lura en la Germania.
RR novitads 22:00